**LĒMUMS**

LIEPĀJĀ

|  |  |  |
| --- | --- | --- |
| 2020.gada 12.novembrī | Nr.581/17  (prot. Nr.17, 15.§) | Nr.233 |

Par grozījumiem deleģēšanas līgumā ar

SIA “LIEPĀJAS REĢIONA TŪRISMA

INFORMĀCIJAS BIROJS”

Ar Liepājas pilsētas domes 2020.gada 23.janvāra lēmumu Nr.15/2 nolemts noslēgt deleģēšanas līgumu ar SIA “LIEPĀJAS REĢIONA TŪRISMA INFORMĀCIJAS BIROJS” par no likuma “Par pašvaldībām” 15.panta pirmās daļas 5. un 10.punktā noteikto pašvaldības autonomo funkciju - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību un sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu - un Tūrisma likuma 8.pantā noteikto pašvaldības funkciju - nodrošināt vispusīgas un precīzas informācijas sniegšanu Latvijā un ārvalstīs par tūrisma iespējām, nodrošināt tūrisma objektu saglabāšanu un iespējas tos izmantot tūrisma vajadzībām, piedalīties tūrisma informācijas centru, punktu un stendu izveidošanā un finansēšanā; veicināt kultūrizglītojošo darbu tūrisma jomā un veselīga dzīvesveida popularizēšanu - izrietošu pārvaldes uzdevumu deleģēšanu.

Noslēgtais deleģēšanas līgums noteic kritērijus, kas jāizpilda, lai sasniegtu deleģēšanas līgumā noteikto uzdevumu kvalitātes rezultatīvos rādītājus. Ņemot vērā, ka līguma izpildes laikā valstī noteiktie ierobežojumi epidemioloģiskās drošības jomā saistībā ar Covid-19 infekcijas izplatības mazināšanu ietekmēja atsevišķu deleģēšanas līgumā izvirzīto kritēriju izpildi un rezultatīvo rādītāju sasniegšanu, kā arī to, ka sakarā ar valstī izsludināto ārkārtējo situāciju no 2020.gada 9.novembra līdz 2020.gada 6.decembrim tiek atcelti un aizliegti visi klātienē notiekošie publiskie pasākumi, deleģēšanas līgumā veicami atbilstoši grozījumi attiecībā uz to rezultatīvo rādītāju izpildi, kuru sasniegšanu ietekmējuši valstī noteiktie ierobežojumi tūrisma jomā.

Pamatojoties uz Valsts pārvaldes iekārtas likuma 45.panta otro daļu, likuma “Par pašvaldībām” 21.panta pirmās daļas 27.punktu, Ministru kabineta 2020.gada 6.novembra rīkojumu Nr.655 “Par ārkārtējās situācijas izsludināšanu”, kā arī, ievērojot Liepājas pilsētas domes pastāvīgās Pilsētas attīstības komitejas 2020.gada 5.novembra lēmumu (sēdes protokols Nr.11), LIEPĀJAS PILSĒTAS DOME

N O L E M J :

1. Apstiprināt grozījumus (pielikumā) 2020.gada 31.janvāra deleģēšanas līgumā ar SIA “LIEPĀJAS REĢIONA TŪRISMA INFORMĀCIJAS BIROJS”.

2. Noteikt, ka pašvaldības piešķirtais finansējums no deleģētās funkcijas izrietošo uzdevumu izpildei netiek samazināts, bet var tikt novirzīts Covid-19 infekcijas ierobežošanas pasākumu īstenošanai vai pandēmijas radīto seku zaudējumu segšanai.

3. Pilnvarot Liepājas pilsētas domes priekšsēdētāja vietnieku stratēģiskās plānošanas jautājumos parakstīt lēmuma 1.punktā minēto vienošanos par grozījumiem deleģēšanas līgumā.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Domes priekšsēdētāja vietniekam stratēģiskās plānošanas jautājumos, Domes priekšsēdētāja vietniekam kultūras un sporta jautājumos, Kapitālsabiedrību pārvaldības uzraudzības un revīzijas daļai, Juridiskajai daļai, Izpilddirektora birojam, Finanšu pārvaldei, SIA “LIEPĀJAS REĢIONA TŪRISMA INFORMĀCIJAS BIROJS” | |